Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 927/11/4404	Nové Zámky, 17.5.2012
EEČ : 2-33-54-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Podľa rozsudku Okresného súdu Nové Zámky spisovej  značky  5C 166/99  zo dňa 28.09.1999 bol povinný  prispievať na výživu  svojho syna XXXXX, narodeného XXXXX mesačne sumou 9,96 € a maloletého  syna XXXXX,  narodeného XXXXX, mesačne sumou  6,64 €,   vždy do 15-teho dňa toho - ktorého mesiaca vopred,  k rukám matky  XXXXX,   bytom XXXXX, okres Nové Zámky,  ktorý rozsudok bol zmenený rozsudkom  Okresného súdu Nové Zámky, spisovej značky 11 P 408/2007   zo dňa  2.01.2008   v časti o výživnom tak, že výživné na syna XXXXX sa zvyšuje  zo sumy 9,96 €  na 33,19 € a  syna XXXXX zo sumy 6,64 € na 33,19 € mesačne, vyživovaciu povinnosť si   pravidelne neplní mesačne,   čím za  obdobie od  01.03.2011 do 30.11.2011   vznikol  na výživnom dlh na syna XXXXX v sume 298,71 € a na maloletého syna XXXXX vznikol za obdobie od 01.08.2011 do 30.11.2011    na výživnom  dlh v sume 132,76 €.
Právna veta:
lebo zanikla trestnosť činu
Odôvodnenie:
Vyšetrovateľ Okresného riaditeľstva PZ, Odboru kriminálnej polície Nové Zámky   uznesením ČVS:   ORP-263/OEK-NZ-2012   zo  dňa     15.12.2011   podľa §  199 odsek 1 Trestného poriadku začal trestné stíhanie vo veci prečinu zanedbania povinnej výživy podľa   § 207 odsek 1 Trestného zákona a uznesením zo dňa 23.03.2012  podľa § 206 odsek 1 Trestného poriadku stíha  XXXXX ako obvineného z uvedeného prečinu   na tom skutkovom základe, ako je to uvedené vo výrokovej časti uznesenia.
	Obvinený XXXXX  zabezpečil, aby za neho dlhované výživné uhradila iná osoba a poštovými poukazmi, podanými na Pošte  XXXXX 3, dňa 12.04.2012  bola  zaslaná na adresu  syna XXXXX suma 298,75 € a na adresu matky maloletého XXXXX XXXXX, suma 132,78 €, čím si vyživovaciu povinnosť splnil, čomu nasvedčujú i fotokópie poštových poukazov na č. l. 37  vyšetrovacieho spisu.
	Teda obvinený využil ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť  dodatočne splnil skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
	Preto bolo potrebné rozhodnúť tak, ako je to uvedené vo výrokovej časti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka